En 19-årig kvinde fra Thisted er i kristisk tilstand efter at hun tirsdag aften blev påkørt af en scooter. -Hun går på cykelstien på Hanstholmvej i Thisted da en lille knallert, der kører i samme retning rammer hende direkte i ryggen, fortæller vagtchef ved Midt- og Vestjyllands Politi Erik Kristensen. - Hun bliver slynget syv meter frem og er bevidstløs da vi kommer frem. Hun blev fløjet med lægehelikopteren til Aalborg Universitetshospital og er i kritisk tilstand, siger vagtchefen. Hvordan ulykken kunne ske, ved man endnu ikke, men vagtchefen siger at det umiddelbare gæt lyder at føreren af scooteren simpelthen overså den unge kvinde. Derudover er scooteren taget ind til undersøgelse. Føreren - en 38-årig mand - slap uskadt fra ulykken.

Opsummering:
En ung kvinde blev tirsdag aften fløjet med helikopter til Aalborg Universitetshospital efter at være blev ramt bagfra af scooter.